Kamilla Rún Jóhannsdóttir - forseti sálfræðideildar | Háskólinn í Reykjavík
Channel: Háskólinn í Reykjavík - Reykjavik University
Date: 29/09/2022

„Þörfin á sálfræðimenntuðu fólki hefur í rauninni aldrei verið meiri en einmitt í dag. Það er aukin eftirspurn eftir einstaklingum sem hafa skilning á því hvað er það sem mótar atferli okkar og hvernig getum við breytt því, breytt hegðun og hugsun og með því bætt lífskjör og heilsu fólks almennt,“ segir Kamilla Rún Jóhannsdóttir, forseti sálfræðideildar Háskólans í Reykjavík.

Bakgrunnur Kamillu Rúnar er í þverfaglegum hugvísindum en hún lærði úti í Kanada sambland af hugfræði, heimspeki og taugavísindum. Hún mælir með að skoða sálfræðinám fyrir alla þá sem hafa áhuga á manneskjunni, mannlegu atferli, tilfinningum, hugsunum og hegðun, því sem mótar þessa þætti og hvernig megi hafa áhrif á þá.

Innan deildarinnar er í boði fjölbreytt sálfræðinám, BSc grunnnám í sálfræði, meistaranám í klínískri sálfræði, hagnýtri atferlisgreiningu og foreldrafærniþjálfun og doktorspróf í sálfræði.

Allar nánari upplýsingar um nám við sálfræðideild HR má finna hér https://www.ru.is/grunnnam/salfraedi/

Háskólinn í Reykjavík
www.ru.is